Addisionele sleephaak vir fietse? - Forum Topic
Total Topics: 21 993
Total Replies: 243 514
Total Views: 82 958 247
Forums / 8. Towing Advice / Addisionele sleephaak vir fietse?
views: 4 953 463
22 Aug 2018 @ 14:10:39 pm
Ek soek raad asb.
Ek het 'n spesiale haak (G4 Outdoor) op my Disco met 'n 6 gat dropplate om die Penta effens nosedown te sleep.
Ek oorweeg om op die boonste gate waar die dropplate aan die haakmeganisme vas is, nog 'n sleephaak op te sit om my Thule fietsrak (2 fietse) wat op die bol van die haak vasklou, te gebruik vir die fietse.
Dit beteken die boonste haak is op die dropplate en beide met dieselfde boute in die kaakmeganisme (staal blok) vasgebout.
Op die oog af is daar plek vir karavaan haak met die boonste haak in plek.
Wat sê die wat weet?
Watter sterkte boute?
Probleme wat voorsien word?
Die G4 haakmeganisme is vir meer as 3,5 ton goedgekeur.
Hier is 'n foto van die haakplek.
22 Aug 2018 @ 15:47:33 pm
Ek het presies dit gedoen wat jy wil doen. Het twee hakke agter opgesit. Die onderste vir karavaan en boonste vir "4 fiets" Thuli rak. Ons sit egter net twee fietse op. Maak net seker dat die fietsrak nie die karavaan se hak op enige manier raak nie. Sit dan ook jou jockeywiel se slinger sodanig dat dit nie aan jou fietse raak as jy skerp draai nie.
22 Aug 2018 @ 15:49:39 pm
Net so terloops.....ons is al paar keer deur provinsiale verkeerspolisie afgetrek vir sogenaamde roetine inspeksies, en ons het nog nooit enige klagtes daaroor gehad nie.
22 Aug 2018 @ 16:59:42 pm
Waardeer die terugvoer.
22 Aug 2018 @ 20:14:01 pm
Kamp jy nie nou by die Eiland nie? Ons staan by staanplek 95 as jy 'n draai wil kom maak
22 Aug 2018 @ 21:14:04 pm
Ja. Staan op B144. My motorfiets staan op die tentstoep onder 'n lap. Kan ons nie mis nie.
23 Aug 2018 @ 08:21:55 am
Ja, ek het gedink daar was genoeg speling, maar my jockeywiel se slinger het veroorsaak dat die boonste bracket van die fietsrak gebreek toe ek agteruit stoot by die karavaanpark.
So maak maar doodseker.
27 Sep 2018 @ 17:37:55 pm
Dankie vir almal se raad. Ek het toe die haak opgesit en vandag getoets terug huistoe van Eiland af. Lekker rustig deur Kruger gery tot by Biyamiti rivier waar 'n olifant koei met twee kleuters ons op die brug gestop het.
Ons was voor en kon nie agteruit nie. Te veel karre agter my en te veel olifant voor my. Sy het ons op ons plek gehou en na so 5 minute het sy die wal af en die twee jonges agterna. Die olifant het so 5 tree voor ons gestaan, baie rustig maar duidelik gewapen en reg om te baklei as dit moet.
Ek plaas foto's van my haak vir die fiets wat werk!
Dankie Heindrich en Max vir die raad.